
Text rozhodnutia
Súd: Krajský súd Banská Bystrica Spisová značka: 27Sp/37/2012 Identifikačné číslo súdneho spisu: 6012201280 Dátum vydania rozhodnutia: 14. 07. 2014 Meno a priezvisko sudcu, VSÚ: JUDr. Alena Antalová ECLI: ECLI:SK:KSBB:2014:6012201280.3
Opravné uznesenie Krajský súd v Banskej Bystrici v právnej veci navrhovateľa - odvolateľa: T. F., nar. XX.XX.XXXX, bytom P. XXXX/XX, XXX XX B. M. L. proti odporcovi: Centrum právnej pomoci, Kancelária Žilina, Národná 34, 011 00 Žilina o preskúmanie zákonnosti rozhodnutia a postupu odporcu č. 1N 3742/12 zo dňa 15. novembra 2012 takto
r o z h o d o l :
Súd o p r a v u j e zrejmú nesprávnosť v záhlaví Rozsudku Krajského súdu v Banskej Bystrici č.k. 27Sp/37/2012-52 zo dňa 21.05.2014 tak, že správny dátum narodenia navrhovateľa je „XX.XX.XXXX“.
o d ô v o d n e n i e :
Rozsudkom č.k. 27Sp/37/2012-52 zo dňa 21.05.2014 Krajský súd v Banskej Bystrici prvou výrokovou vetou zrušil rozhodnutie odporcu č. 1N 3742/12 z 15.11.2012 a vec vrátil odporcovi na ďalšie konanie. Druhou výrokovou vetou návrh na prerušenie konania zamietol a treťou výrokovou vetou návrh na vstup vedľajšieho účastníka do konania vedeného pod č.k. 27Sp/37/2012 zamietol.
Dňa 14. júla 2014 bolo súdu doručené odvolanie navrhovateľa, proti Rozsudku Krajského súdu v Banskej Bystrici č.k. 27Sp/37/2012-52 zo dňa 21.05.2014, v ktorom poukázal na zrejmú nesprávnosť v záhlaví rozsudku, pričom súd posúdil túto časť podania ako návrh na opravu rozsudku.
Podľa § 246c prvá veta Občianskeho súdneho poriadku (ďalej len „O.s.p.“) pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona.
Podľa § 167 ods. 2 O.s.p. ak nie je ďalej ustanovené inak, použijú sa na uznesenie primerane ustanovenia o rozsudku.
Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť.
Pri vyhotovovaní písomného vyhotovenia rozsudku došlo k zrejmej nesprávnosti, keď bol v jeho záhlaví nesprávne uvedený dátum narodenia navrhovateľa T. F., nar. XX.XX.XXXX, hoci správny dátum narodenia je XX.XX.XXXX.
Na základe uvedených skutočností bola preto podľa § 164 O.s.p. vykonaná oprava záhlavia Rozsudku tunajšieho súdu č.k. 27Sp/37/2012-52 zo dňa 21.05.2014 týmto opravným uznesením tak, že správne tunajší súd rozhodoval v právnej veci navrhovateľa : T. F., nar. XX.XX.XXXX.
Poučenie:
Proti tomuto rozhodnutiu nie je možné podať odvolanie.

